LIETUVOS TEISMŲ BUHALTERINĖS APSKAITOS IR FINANSŲ VALDYMO SISTEMOS MODERNIZAVIMO PASLAUGŲ PIRKIMAS

ATSAKYMAI Į RINKOS KONSULTACIJOS PASIŪLYMUS

1 Pasiūlymas.

7.3. Našumo reikalavimai:
Dėl greitaveikos – siūlome išskirti paketines užduotis, kurios apdoroja didelį duomenų kiekį, pvz. IT nusidėvėjimo skaičiavimas, kurio greitaveika priklauso nuo apskaitomo IT kortelių skaičiaus, pvz. galima formuluotė „Automatinės (paketinės, foninės) užduotys (masiniam duomenų apdorojimui), pavyzdžiui, IT nusidėvėjimo skaičiavimas – Sistema vidutiniškai turi apdoroti 50 objektų per 3 sekundes (visi tarpiniai duomenų apdorojimai, veiksmai su duomenimis, duomenų rašymai į tarpines lenteles ir pan. turi būti atliekami per tą patį laiką). 

Atsakymas. Perkančioji organizacija atsižvelgs į pasiūlymą.

2 Pasiūlymas.

7.7. Duomenų migravimo reikalavimai:
Dėl duomenų migravimo – TS kalbama apie migruojamus duomenis, siūlome patikslinti, kad į naują sistemos versiją bus migruojami tik likučiai, o ne visi istoriniai duomenys.

Atsakymas. Perkančioji organizacija atsižvelgs į pasiūlymą.

3 Pasiūlymas.

8.5. Reikalavimai testavimui.
Nr. PR - 37
Dėl PR-37 formuluotės, kad diegėjas turi parengti ir pateikti visus testavimams reikalingus duomenis, jei tokių duomenų neturi ar negali pateikti Perkančioji organizacija – siūlome patikslinti formuluotę, kad „Perkančioji organizacija turi parengti ir pateikti visus testavimams reikalingus duomenis, jei tokių duomenų neturi ar negali pateikti Perkančioji organizacija, pagal atskirą susitarimą, tai gali parengti Diegėjas.“ – siūlome patikslinti, nes siekiant kuo tiksliau ištestuoti įgyvendintą funkcionalumą reikia atlikti testavimą imituojant realias Perkančiosios organizacijos operacijas.

Atsakymas. Perkančioji organizacija atsižvelgs į pasiūlymą.
 

4 Pasiūlymas.

Nr. PR – 38
Dėl klaidų registravimo (pvz. PR-38, 8.10 skyrius) – siūlome pakeisti formuluotę ir atsakomybę užfiksuotų klaidų registravimo Perkančiajai organizacijai, nes su sistema dirbs Perkančioji organizacija ir ji pastabės klaidas. Paslaugų teikėjas atsakingas už jų išregistruotų klaidų ištaisymą, o ne registravimą.

[bookmark: _Hlk195879270]Atsakymas. Perkančioji organizacija registruos klaidas, tačiau jos turi būti registruojamos ir valdomos diegėjo pasiūlytoje platformoje.

5 Pasiūlymas.

8.7. Reikalavimai bandomajai eksploatacijai;
8.10. Reikalavimai garantiniam aptarnavimui
Dėl reakcijos ir išsprendimo laiko nekritinių klaidų (PR-50.1., Pagrindinės garantinės priežiūros paslaugų teikimo sąlygos: PR-71)  – siūlome pailginti reakcijos laiką iki 24 d.v., o išsprendimo laiką iki 48 d.v.;

Atsakymas. Perkančioji organizacija atsižvelgs į pasiūlymą.

6 Pasiūlymas.

9. Reikalavimai Paslaugų teikimo etapams.
Dėl paslaugų teikimo etapų, tai duomenų migravimas numatytas per anksti, jis turi būti vykdomas gamybinėje aplinkoje, o ne testavimo ir jis turi būti baigtas iki bandomosios eksploatacijos etapo pradžios. Taip pat reikia papildyti Perkančiosios organizacijos veiklas Migravimo etape „Parengia ir pateikia duomenis migravimui suderintos struktūros failuose“.

Atsakymas. Perkančioji organizacija atsižvelgs į pasiūlymą.

7 Pasiūlymas.

Trumpas įgyvendinimo terminas.

Atsakymas. Perkančioji organizacija negali pakeisti termino, kadangi toks numatytas projekto galiojimas.

